रोल्ड डाहल
रोल्ड डाहल, दक्षिण वेल्स के कार्डिफ शहर में १३ सितंबर १९१६ को नॉरवे से आए एक परिवार में पैदा हुए थे। डाहल तीन साल के थे, जब उनकी सात साल की बहन की मृत्यु हो गयी। और कुछ सप्ताह के बाद उनके पिता भी चल बसे। इस हादसे के बाद, उनकी माँ डाहल को अंग्रेजी स्कूलों में दाखिला दिलाकर अपने मृत पति की इच्छा का पालन किया। डाहल को लांडाल्फ नामक एक स्कूल में भरती करने के बाद वहाँ वे ज़्यादा दिन नहीं रहे, इसलिए कि वे वहाँ जाना पसन्द नहीं करते थे। तो, फिर से और कई बार स्कूल बदलते गए। रेपटन नामक जगह से अपनी शिक्षा पूरी की। डाहल ने दूसरे विश्व युद्ध में अपनी हवाई जहाज़ उड़ानें की प्रतिभा दिखाकर, विंग कमांडर के पद को हासिल किया। उनको १९४० में एक लेखक के रूप में दुनिया ने देखा। डाहल ज़्यादातर बच्चों की कहनियाँ लिखते थे, लेकिन अपने जीवनकाल में उन्होने बच्चों से लेकर बड़ों तक के आयु वर्गों के लिए किताबें लिखी हैं। उनको बीसवीं सदी के सबसे बड़े लेखकों में से एक माना जाता है। साहित्य में उनके योगदान के लिए अन्य पुरस्कारों में १९८३ में 'वोर्ल्ड फ़ैन्टसी अवॉर्ड फ़ॉर लाइफ़्टाइम अचीवमेंट' पुरस्कार प्राप्त हुआ, और १९९० में, ब्रिटिश बुक अवार्डस में, उनको उस वर्ष के सबसे उत्तम लेखक बताया गया। डाहल की लघु कहानियाँ उनकी अप्रत्याशित और अभावुक अंत के लिए जानी जाती हैं, और अक्सर अपनी पुस्तकों में हास्य रस का ज़्यादा उपयोग करके पाठकों का ध्यान बहलाए रखने के लिए जाने जाते है। उनकी प्रसिद्ध लेखनाओं में 'जेम्स आंड द जाइंट पीच', 'मटिल्डा', 'चार्ली आंड द चोक्लेट फाक्टरी', 'द विचस', 'मै अंकल आस्वाल्ड' शामिल हैं।